Source: https://ispis.sk/judikatura/KSKE/3Sd52/2012
Timestamp: 2020-04-01 18:33:07+00:00
Document Index: 6315866

Matched Legal Cases: ['§ 71', '§ 250', '§ 250', '§ 250', '§ 250', '§ 146', '§ 246', '§ 42', 'súd ', 'súd ', '§ 71']

KSKE 3 Sd 52/2012 - iSpis
iSpis Judikatúra – KSKE 3 Sd 52/2012
KS v Košiciach, dátum 19.09.2012, sp.zn. KSKE 3 Sd 52/2012
§ 71 ods. 1 zákona č. 461/2003 § 250l ods. 2 OSP § 250a OSP § 250d ods. 3 OSP § 250h ods. 2 OSP § 146 ods. 1 písm. c) OSP § 246c ods. 1 OSP § 42 ods. 3 OSP
Súd: Krajský súd Košice Spisová značka: 3Sd/52/2012 Identifikačné číslo súdneho spisu: 7012200846 Dátum vydania rozhodnutia: 19. 09. 2012 Meno a priezvisko sudcu, VSÚ: JUDr. Valéria Mihalčínová ECLI: ECLI:SK:KSKE:2012:7012200846.1
Uznesenie Krajský súd v Košiciach, v právnej veci navrhovateľky: S. A. X. G. U. I. M. P. S. Á., trvale bytom Švedlár č. 175, proti odporkyni: Sociálna poisťovňa, ústredie so sídlom Ul. 29. augusta č. 8, Bratislava, v konaní o i n v a l i d n ý dôchodok, takto
Podaním zo dňa 14. júna 2012 sa navrhovateľka domáha preskúmania rozhodnutia odporkyne č. XXX XXX XXXX X zo dňa 18. mája 2012, ktorým jej podľa § 71 ods. 1 zákona č. 461/2003 Z. z. o sociálnom poistení v znení neskorších predpisov, zamietla jej žiadosť o invalidný dôchodok zo dňa 09. mája 2012.
Proti tomuto rozhodnutiu podala včas opravný prostriedok - odvolanie navrhovateľka z dôvodu, že jej zdravotný stav sa neustále zhoršuje, a pri posudzovaní zdravotného stavu boli použité odborné nálezy staršieho dáta. Medzičasom má aj nové lekárske nálezy, ktoré preukazujú zhoršenie jej zdravotného stavu, konkrétne ide o psychiatrické vyšetrenie zo dňa 11.06.2012, denzinometrické vyšetrenie zo dňa 01.06.2012, ušné vyšetrenie zo dňa 01.06.2012 a ortopedické vyšetrenie zo dňa 13.06.2012.
Navrhovateľka písomným podaním zo dňa 17. augusta 2012 (doručeným odporkyni dňa 21. augusta 2012) oznámila, že svoj opravný prostriedok zo dňa 14. júna 2012 berie v celom rozsahu späť.